ZAVOD ZA HITNU MEDICINU POŽEŠKO-SLAVONSKE ŽUPANIJE

Osječka ulica 109,  Požega
STRUČNO VIJEĆE

U Požegi 20. listopada 2025. godine. 
ZAPISNIK SA 10. SJEDNICE STRUČNOG VIJEĆA
ZAVODA ZA HITNU MEDICINU PSŽ
10. sjednica Stručnog vijeća Zavoda za hitnu medicinu Požeško-slavonske županije održana je 20. listopada 2025. godine u 10:00 sati u prostorijama sjedišta Zavoda. 
Sjednici su nazočili:
1.
Ivan Ivanković, univ.mag.med.techn. spec. u djel. hit.med. – predsjednik

2.
Alen Kusulja, dr.med.spec. hitne medicine – član/zamjenik predsjednika

3.
Rihard Perinović, dr.med. spec. obit.med. član 

4.
Antonio Skalnik, dr.med. specijalizant - član

5.
Miroslav Vondra, bacc.med.techn. spec. u djel. hit.med.- član 

6.
Igor Dovođa, bacc.med.techn. spec. u djel. hit.med. – član
Ostali:

-
Fabijan Barišić, ravnatelj ustanove
Predsjednik Stručnog vijeća Ivan Ivanković pozdravio je prisutne članove Stručnog vijeća te je predložio sljedeći 

DNEVNI RED

1. Usvajanje Zapisnika sa prethodne sjednice Stručnog vijeća,
2. Donošenje Odluke o imenovanju člana SV u Upravno vijeće,

3. Edukacije i stručna usavršavanja- plan i prijedlozi,
4. Donošenje Poslovnika o radu Stručnog vijeća,
5. Razno.

Predloženi dnevni red jednoglasno je usvojen od članova Stručnog vijeća.
AD/1
Članovi Stručnog vijeća jednoglasno su usvojili Zapisnik sa prethodne sjednice Stručnog vijeća Zavoda za hitnu medicinu Požeško-slavonske županije.

AD/2
Predsjednik Stručnog vijeća Ivan Ivanković pozdravio je prisutne članove Stručnog vijeća te ih pobliže upoznao s temom današnje sjednice. 

Budući je prva sjednica Stručnog vijeća u novom sastavu potrebno je izabrati jednoga člana iz reda SV u Upravno vijeće. Član koji se izabere iznosit će problematiku stručnog kadra Zavoda Upravnom vijeću kako bi se poduzele radnje u svrhu postizanja pozitivnog rješenja problema. Koncept je na tome da se mora raditi na poboljšanju same funkcije radnog kadra kao i otklanjanju eventualnih problema bilo da se radi o ustanovi ili pojedincu. Predsjednik SV Ivan Ivanković predlaže članovima da se izabere član prim.mr.sc. Riharda Perinovića, dr.med.spec. obit.med. kao doktor s dugogodišnjim radnim iskustvom i koji je do sada bio član u UV. Dr. Perinović se slaže da će i dalje obnašati tu dužnost ukoliko ga podrže svi članovi SV.  
Članovi SV jednoglasno su se složili s prijedlogom predsjednika Stručnog vijeća.

AD/3
Pod točkom 3. raspravljalo se o obvezi održavanja edukacija. Edukacija zdravstvenih radnika osim što je zakonska obveza ujedno je i potreba za održavanje kvalitetne zdravstvene skrbi. Pomoćnik za sestrinstvo Miroslav Vondra navodi kako je potrebno analizirati koje su edukacije prošle godine bile korisne, utvrditi prioritete za nadolazeće razdoblje (npr. ALS, ITLS, zbrinjavanje traume, timska komunikacija), razmotriti mogućnosti organizacije internih radionica i treninga u Zavodu. Interne edukacije provodi liječnik Alen Kusulja, specijalist za hitnu medicinu i zamjenik i član SV. Predsjednik SV nema prigovora na način rada te je vrlo zadovoljan organizacijom i timskim radom pomoćnika Zavoda. Mladi i perspektivni, timski kadar uvelike doprinosi napretku ustanove kao cjeline.  

Prijedlog predsjednika SV jednoglasno je usvojen od članova Stručnog vijeća.
AD/4
Pod točkom 4., točka razno, predsjednik SV izvršio je uvid u Poslovnik o radu Stručnog vijeća koji je donesen 2021. godine, predložio članovima SV da ga pročitaju i iznesu prijedloge ukoliko ih imaju. Budući je u Poslovnik predsjednik dodao nekoliko stavki isti je dan na glasanje članovima Stručnog vijeća.  
Članovi SV jednoglasno su usvojili prijedlog predsjednika te je usvojen novi Poslovnik o radu Stručnog vijeća.
Sjednica Stručnog vijeća završila je u 10:40 min. 


 Predsjednik/zamjenik Stručnog vijeća:

                                                                                      _____________________________________       

